
Проект


НАРЕДБА
	№
	


за условията и реда за предоставяне на извънредна финансова помощ на земеделски стопани, засегнати от специфични проблеми, произтичащи от кризата в Близкия изток, които се отразяват на икономическата им жизнеспособност


Глава първа
ОБЩИ РАЗПОРЕДБИ

Чл. 1. С тази наредба се уреждат условията и редът за предоставяне на извънредна финансова помощ съгласно Регламент за изпълнение (ЕС) 2026/1894 на Комисията от 27 юли 2026 година за предоставяне на извънредна финансова подкрепа на земеделските стопани, засегнати от специфични проблеми, произтичащи от кризата в Близкия изток, които се отразяват на икономическата им жизнеспособност (OB L, 2026/1894, 29.07.2026 г.) (Регламент за изпълнение (ЕС) 2026/1894).

Чл. 2. Финансовата помощ се предоставя по реда на тази наредба на земеделски стопани, които изпълняват изискванията по чл. 5 – 7, за компенсиране на претърпени икономически загуби от покачване на цената на торовете в резултат на кризата в Близкия изток.

[bookmark: _Hlk141261074]Чл. 3. (1) Бюджетът на финансовата помощ от Европейския фонд за гарантиране на земеделието е в размер на 11 615 100 евро.
(2) Към бюджета по ал. 1 се предоставя допълнително национално финансиране в размер до 23 230 200 евро при наличие на средства в бюджета на Държавен фонд „Земеделие“ (ДФЗ).

Чл. 4. Размерът на финансовата помощ (ставка) за хектар/м2 за всяка допустима култура е посочен в приложението.

Глава втора
ИЗИСКВАНИЯ КЪМ КАНДИДАТИТЕ

Чл. 5. (1) Допустими за подпомагане са физически и юридически лица и еднолични търговци, регистрирани като земеделски стопани за 2026 г. по реда на Наредба № 3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г.) (Наредба № 3 от 1999 г.), чиито площи със съответната култура по приложението, отговарят на изискванията по чл. 7.
(2) Лица по ал. 1, за които са настъпили извънредни обстоятелства по смисъла на чл. 3, параграф 1, буква „д“ от Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ L 435, 6.12.2021 г.) (Регламент (ЕС) 2021/2116), са допустими за подпомагане по реда на тази наредба, ако са изпълнени изискванията по чл. 19 от Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (обн., ДВ, бр. 30 от 2023 г.).

Чл. 6. (1) Не са допустими за предоставяне на спешна финансова помощ кандидати, които:
1. са осъдени с влязла в сила присъда за престъпление по чл. 108а, 159а – 159г, 172, 192а, 194 – 217, 219 – 252, 253 – 260, 301 – 307, 321, 321а и 352 – 353е от Наказателния кодекс;
2. са осъдени с влязла в сила присъда за престъпление, аналогично на тези по т. 1, в друга държава членка или трета страна (за чужди граждани);
3. са в производство за обявяване в несъстоятелност или са обявени в несъстоятелност;
4. са в производство по ликвидация.
(2) В случаите, в които кандидат е юридическо лице, регистрирано по Търговския закон или Закона за кооперациите, условието по ал. 1, т. 1 и 2 се отнася за всички представляващи и управляващи юридическото лице.
(3) В случай на членство на юридически лица в лицата по чл. 5, ал. 1 условието по ал. 1, т. 1 и 2 се отнася и за техните представители в съответния управителен орган, за прокуристите и търговските пълномощници, когато има такива.
(4) Обстоятелствата по ал. 1, т. 1-4 се декларират от кандидата в заявлението за предоставяне на спешна финансова помощ.

Чл. 7. (1) Финансова помощ по тази наредба се предоставя за площи с култури, посочени в приложението.
(2) Не се предоставя финансова помощ по реда на тази наредба за площите по ал. 1, които не са установени като допустими за подпомагане за кампания 2026 г. по интервенция „Основно подпомагане на доходите за устойчивост“ (ОПДУ) съгласно изискванията на Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции (обн., ДВ, бр. 23 от 2023 г.). Това изискване не се прилага за площи с култивирани гъби.
[bookmark: _GoBack](3) Право на финансова помощ за площи с култивирани гъби по реда на тази наредба имат земеделски стопани, които са регистрирани съгласно Наредба № 3 от 1999 г. с култивирани гъби по анкетен формуляр за стопанската 2025/2026 г., само за площите, които са установени като допустими при проверка на място за помощ de minimis съгласно Регламент (ЕС) № 1408/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (OB L 352, 24.12.2013 г.) за подпомагане на земеделски стопани, произвеждащи оранжерийна продукция (домати, краставици, пипер, ягоди и малини), картофи, култивирани гъби, маслодайна роза и тютюн за 2025 г. Информацията за земеделските стопани с култивирани гъби по анкетен формуляр за стопанската 2025/2026 г. се предоставя от Министерството на земеделието и храните по служебен ред.
(4) Проверката на обстоятелствата по ал. 2 и 3 се извършва по служебен ред от компетентните дирекции на ДФЗ.

Глава трета
УСЛОВИЯ И РЕД ЗА ПОДАВАНЕ НА ЗАЯВЛЕНИЕ ЗА ПРЕДОСТАВЯНЕ НА ИЗВЪНРЕДНА ФИНАНСОВА ПОМОЩ

Чл. 8. (1) Приемът на заявления за предоставяне на извънредна финансова помощ е в периода 11 – 21 януари 2027.
(2) За получаване на извънредна финансова помощ земеделските стопани по чл. 5 подават заявление по образец, утвърден от изпълнителния директор на ДФЗ, в областните дирекции на ДФЗ, отдел „Прилагане на схемите и мерките за подпомагане“, по постоянен адрес на физическото лице или по адрес на управление на едноличния търговец или юридическото лице. Заявлението се регистрира в Интегрираната система за администриране и контрол (ИСАК) по чл. 30 от Закона за подпомагане на земеделските производители. Към заявлението се прилагат:
1. документ с легализиран превод на български език, доказващ съответствие с изискването на чл. 6, ал. 1, т. 2;
2. удостоверение за банкова сметка на името на кандидата в случай, че същата не е регистрирана в ИСАК;
3. изрично нотариално заверено пълномощно в оригинал, в случай че документите се подават от упълномощено лице.

Чл. 9. (1) При подаване на заявлението за предоставяне на извънредна финансова помощ длъжностно лице в областна дирекция на ДФЗ извършва проверка на документите в присъствието на кандидата или на упълномощеното от него лице и служебна проверка за обстоятелствата по чл. 5. При несъответствие, включително непредставяне или нередовност/непълнота на документите, длъжностното лице ги връща на кандидата и му предоставя копие на контролен лист. Кандидатът има право да подаде повторно заявление по реда на чл. 8, ал. 2 в рамките на периода на прием.
(2) Държавен фонд „Земеделие“ извършва административни проверки на подадените по ал. 1 заявления съгласно Регламент (ЕС) 2021/2116.

Чл. 10. Заявлението за предоставяне на извънредна финансова помощ може да получи пълен или частичен отказ за финансиране:
1. в случай на нередовност на документите и/или непълнота, и/или неяснота, и/или несъответствие на заявените данни и посочените обстоятелства, установени при извършване на проверките от ДФЗ;
2. при несъответствие с изискванията по чл. 6 и 7;
3. когато кандидатът попада в обхвата на забраните по чл. 5 на Регламент на съвета (ЕС) № 833/2014 от 31 юли 2014 година относно ограничителни мерки с оглед на действията на Русия, дестабилизиращи положението в Украйна (OB L 229, 31.7.2014 г.), освен в случаите на дерогация.

Глава четвърта
УСЛОВИЯ И РЕД ЗА ПРЕДОСТАВЯНЕ НА ИЗВЪНРЕДНА ФИНАНСОВА ПОМОЩ

Чл. 11. (1) Заявителите, за които след извършване на административните проверки е установено, че отговарят на изискванията на тази наредба, получават финансова помощ за съответните допустими площи на база посочените в приложението ставки по посочената в заявлението банкова сметка. Заявлението по чл. 8, ал. 2 представлява и искане за плащане.
(2) Извънредната финансова помощ по тази наредба се изплаща от ДФЗ в срок до 28 февруари 2027 г. Когато сумата на помощта от бюджета по чл. 3 не е достатъчна за предоставяне на финансова помощ на всички допустими заявители до пълния размер за допустимите за подпомагане площи по съответните ставки по приложението, помощта се разпределя пропорционално между допустимите заявители.
(3) До 15 февруари 2027 г. ДФЗ предоставя на Министерството на земеделието и храните информация за размера на национално финансиране по чл. 3, ал. 2, необходим за достигане на пълния размер на помощта за допустимите площи по съответните ставки съгласно приложението, както и за наличие на средства в план-сметката на ДФЗ. При наличие на средства министърът на земеделието и храните издава заповед за определяне размера на допълнителното национално финансиране в срок до 5 работни дни от получаване на информацията по предходното изречение.
(4) В случай че към 15 февруари 2027 г. не е наличен бюджет по чл. 3, ал. 2, ДФЗ предоставя на Министерството на земеделието и храните в срок до 10 май 2027 г. информацията по ал. 3. При наличие на средства министърът на земеделието и храните издава заповед за определяне размера на допълнителното национално финансиране в срок до 5 работни дни от получаване на информацията по предходното изречение.
(5) В случай че размерът на допълнителното национално финансиране не е достатъчен за достигане на пълния размер на ставките по приложението, средствата се разпределят пропорционално между допустимите заявители. Допълнителното национално финансиране по чл. 3, ал. 2 се изплаща до 31 май 2027 г.
(6) В срок до 29 октомври 2027 г. ДФЗ изпраща в СЕУ на кандидатите, подали заявление съгласно чл. 8, ал. 2, уведомителни писма с посочен размер на изплатената финансова помощ или с мотиви за отказ от изплащане на финансова помощ. Уведомителните писма подлежат на оспорване по реда на Административнопроцесуалния кодекс.

Чл. 12. Държавен фонд „Земеделие“ предоставя информация на Националната агенция по приходите за всички предстоящи и извършени плащания на земеделски стопани по тази наредба.

Чл. 13. При извършване на проверки от ДФЗ, Европейската комисия и други контролни органи, одобрените заявители по реда на тази наредба са задължени да предоставят пълен достъп и да оказват съдействие, включително чрез представяне на допълнително изискани документи.

Чл. 14. За недължимо платени и надплатени суми по реда на тази наредба се прилагат разпоредбите на чл. 27, ал. 3 – 5 от Закона за подпомагане на земеделските производители.

Глава пета
УВЕДОМЛЕНИЕ ДО ЕВРОПЕЙСКАТА КОМИСИЯ

Чл. 15. В срок до 31 юли 2027 г. Министерството на земеделието и храните уведомява Европейската Комисия за размера на изплатената сума, броя и вида на бенефициерите, както и оценката на ефективността на мярката. Уведомлението включва информация, предоставена от ДФЗ.

Заключителни разпоредби

§ 1. Наредбата се издава на основание чл. 7а от Закона за нормативните актове и чл. 39 от Закона за прилагане на Общата организация на пазарите на земеделски продукти на Европейския съюз.

§ 2. Наредбата влиза в сила от деня на обнародването ѝ в „Държавен вестник“.






Приложение
към чл. 7, ал. 1

	Култура
	Ставка

	Домати – оранжерийни отопляеми
	2 342,23 евро/ха

	Домати – оранжерийни неотопляеми
	2 404,08 евро/ха

	Краставици – оранжерийни отопляеми
	1 757,40 евро/ха

	Краставици – оранжерийни неотопляеми
	1 757,40 евро/ха

	Пипер – оранжериен отопляем
	2 342,23 евро/ха

	Пипер – оранжериен неотопляем
	1 757,40 евро/ха

	Пипер на открито
	767,65 евро/ха

	Краставици на открито
	506,97 евро/ха

	Домати на открито
	811,55 евро/ха

	Патладжан
	482,44 евро/ха

	Картофи
	884,23 евро/ха

	Картофи за семена
	884,23 евро/ха

	Лук
	388,10 евро/ха

	Чесън
	340,39 евро/ха

	Дини
	299,71 евро/ха

	Пъпеши
	298,47 евро/ха

	Зеле
	375,99 евро/ха

	Моркови
	296,06 евро/ха

	Сливи
	262,87 евро/ха

	Кайсии
	365,30 евро/ха

	Ябълки
	348,70 евро/ха

	Круша
	310,57 евро/ха

	Череши
	329,18 евро/ха

	Вишни
	329,18 евро/ха

	Праскови
	380,07 евро/ха

	Малини 
	442,71 евро/ха

	Ягоди
	323,91 евро/ха

	Лозя – десертно
	297,06 евро/ха

	Лозя – винени сортове
	297,06 евро/ха

	Маслодайна роза
	253,56 евро/ха

	Култивирани гъби
	13,18 евро/м2

